Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Kui Hamas kinnitas Gazas kavatsust vallutada Jeruusalemm,
siis Iisrael jätkab surve avaldamist terrorirakkudele Läänekalda aladel.
Hezbollah: Jeruusalemma juhtkond kardab laiaulatuslikku konflikti,
kuna sõda mitmel rindel viiks Iisraeli hävinguni.
Damaskus süüdistab Jeruusalemma järjekordses pommirünnakus
Iraani ja Hezbollah' objektide pihta Süüria pealinna läheduses.
Iisrael paistab jätkavat ponnistusi surve avaldamiseks terrorirakkudele
Läänekaldal, Juuda, Samaaria ja Jordani oru maakondades.
Iisraeli armee (IDF), Iisraeli Julgeolekuagentuur (ISA)
ja Piiripolitsei eriüksused tegid piirkonnas terrorismivastaseid reide,
kus viimase 48 tunni jooksul vahistati 11 kahtlustatavat.
IDF esinduse teatel avasid palestiinlastest kahtlustatavad
ühe operatsiooni käigus Jeninis Iisraeli sõdurite pihta massiivse tule,
millele iisraellased vastasid samaga.
Kuigi iisraellaste seas keegi viga ei saanud,
teatati tabamustest palestiina võitlejate seas.
Nädalavahetusel täheldati tihedamat tulistamist palestiinlaste poolt,
mis langeb kokku retoorika kasvuga
rahvusvahelisel areenil terrori- organisatsioonideks määratletud
palestiinlaste rühmituste poolt
plaani suhtes võidelda juudiriigiga Jeruusalemma pärast.
Muuhulgas korraldas Hamas Gazas miitingu, kus kuulutati
kõikumatut pühendumust Jeruusalemma vallutamiseks.
Tänases sõnumis kõigile pooltele, olgu okupatsiooni või araabia poolele:
Jeruusalemma küsimus peab olema esmane ja keskne,
sest võime juurduda tagalasse
ning võidelda selle vaenlase ja fašistliku valitsusega,
kes sihib al-Aqsa mošeed täna ja üha intensiivsemalt.
Veidi aja eest nägime talmudi palveid ja katseid jagada paik aegade järgi.
See on tulega mängimine.
Meie rahvas ei luba sel poliitikal jõustuda,
sest al-Aqsa teema kaitse
tähendab meie kõige kallima ja esmase asja kaitsmist.
Islamirühmitus Hamas kuulutab regulaarselt pürgimust
juudiriik hävitada, hoolimata võimete puudumisest selle ellu viimiseks.
Iisraeli kaitseaparaadi tippjuhtkonna eelmise nädala avaldused,
kus toonitati Iisraeli kõikumatut otsustavust
peatada Iraani ja selle regionaalsete käsilaste kuritahtlikud püüdlused,
on ilmselt süvendanud muret Teheranis, Beirutis ja mujal.
Kui Iraan püüdis heidutada Iisraeli,
tutvustades uut ballistilist raketti, mis suudab Iisraelini jõuda,
siis Hezbollah vastas sõjaliste õppustega Iisraeli piiril
ja rühmituse juht kuulutas televiseeritud esinemises järgijaile,
et Iisraeli juhid Jeruusalemmas peaksid kartma suurt sõda.
Esmalt, iisraellased on need, kes peaksid kartma suurt sõda,
seoses kõigi muutustega, mida mainisin.
Nemad peaksid kartma suurt sõda.
Teiseks, tahan vastata neile sama loogikaga.
Ütlen vaenlase (Iisraeli) peaministrile, sõjaministrile, armeeülemale
ja komandöridele:
peate olema tähelepanelikud ja mitte tegema valearvestusi.
Te ei saa üksi meile öelda, et ei tehtaks valearvestusi.
Ka teie ei tohi valearvestusi teha.
Kordan al-Qudsi (Jeruusalemma) päeval öeldut.
Võite teha valearvestuse ja eksida - Gazas, Läänekaldal, Palestiinas,
Liibanonis, Süürias või Iraanis,
mis võib viia kogu regiooni plahvatamiseni.
Teie valearvestus võib viia suure sõjani regioonis,
ja suur sõda regioonis viib teid kuristikku, kui mitte hävingusse.
Hassan Nasrallah' märkused kõlasid ühest punkrist Beirutis,
kus ta end senini varjab, sest kardab Iisraeli atentaadikatseid.
Kui Iisraeli kaitseallikad nimetasid Nasrallah' ähvardusi paanika märgiks,
siis öösel vastas Iisrael ilmselt tema märkustele,
kui Damaskuse kohal taevas nähti rakette,
mis sihtisid Iraani relvakonvoid ja Hezbollah' taristut Rif Dimashqis
ja al-Hameh's, Damaskusest kirdes.
Režiimi uudisteagentuuri SANA teatel
toimus Iisraeli väidetav rünnak ca 23.45.
Kuigi Süüria õhutõrje püüdis saabuvaid rakette tabada,
jõudsid need sihtmärkideni ja tekitasid materiaalset kahju.
Kuigi Damaskuse väitel vigastusi ei esinenud,
teatas Londonis baseeruv Süüria Inimõiguste vaatlusühendus
viiest hukkunust süürlaste seas
ning ulatuslikust kahjust Hebzollah' ja Iraani infrastruktuurile.
Tasub teada, et kui Damaskuse režiim süüdistas muidugi Jeruusalemma,
siis IDF esindusest ei kinnitatud ega eitatud oma väidetavat osalust.
Iisraeli president Isaac Herzog peaks sõitma homme riigivisiidile
Aserbaidžaani pealinna Bakuusse,
vastuseks oma kolleegi Ilhan Aliyevi kutsele.
Riigipeadel on plaanis arutada
kahe riigi strateegiliste suhete tõhustamist.
Tasub märkida, et mõlemad riigid
omistavad oma suhetele strateegilist tähtsust.
Iisrael aitab Aserbaidžaani mitmes valdkonnas, tervishoiust kuni energia,
vee desalineerimise ja julgeolekukoostööni,
millele viitas Bakuu asevälisminister Fariz Rzayev vastates küsimustele
Reichmanni Ülikooli Poliitika- ja Strateegiainstituudi
igaaastasel konverentsil Herzliyas.
Aserbaidžaan oli ja on tähtis faktor
Iisraelile energiajulgeoleku pakkumisel.
Alustame sellest. - Umbes kolmandik meie naftast julgeolekuvajadusteks?
Nafta, kütus ja kõik. Jah. See on muidugi ülitähtis
ja mõistame energiajulgeoleku tähtsust ja aktuaalsust neil päevil,
kui paljud varud, mitmed tehingud said häiritud, tühistatud
ettenägematutel põhjustel, sanktsioonide, embargo
ja muu sellise tõttu.
Kaubavahetus õitseb, näitajad on head,
kuid muudame nad veel paremaks,
sest Aserbaidžaani ja Iisraeli vahel on palju sarnast looduse, maastiku
ja väljakutsete suhtes, millega vastamisi oleme.
Mõlemal riigil on probleeme looduslike veeressurssidega,
ja teame, et Iisrael on globaalne juhtriik
vee taaskasutamises ja -majandamises.
Aserbaidžaanis arendatakse suurt projekti.
Hetkel käib nähtavusuuring ja oleme uurimis- ja arendamisfaasis.
See on seotud Kaspia mere vee desalineerimisega
ja Iisrael on meie loomulik partner.
Teine Jeruusalemma ja Bakuu ühine teema
on Iraani vaenulik tegevus.
Erinevalt Iisraelist
on Iraani põhjanaaber Aserbaidžaan
oma retoorikas ettevaatlikum.
Vastates küsimusele,
kas Aserbaidžaan lubaks Iisraelil kasutada oma õhuruumi
Iraani tungimiseks rünnaku korral Islamivabariigi tuumarajatistele,
toonitas Rzayev järgmist.
Üks Aserbaidžaani välispoliitika tähtsamaid elemente
on vältida teiste riikide siseasjadesse sekkumist
ning väldime tülidesse ja probleemidesse sekkumist,
sh oma territooriumi lubamisega kellelegi mingiteks operatsioonideks
või seiklusteks.
Püüame panustada rahvusvahelisse rahusse ja julgeolekusse
positiivsemate ja konstruktiivsemate vahenditega.
Tasub märkida, et liiguvad raportid ebamäärase progressi kohta
kaudsetel kõnelustel Iraani ja USA vahel
võimaliku salajase tuumaleppeni jõudmise kohta.
Küsimusele, kas raportid vastavad tõele,
vastas hiljuti ametisse määratud USA Välisministeeriumi pressiesindaja
Matthew Miller järgmist.
Me ei vasta väidetavalt lekitatud diplomaatilistele vestlustele
või kuuldustele diplomaatiliste vestluste teemal,
millest paljud on varem valed olnud ja on ka edaspidi.
Kuid oleme siiski alati öelnud, et säilitame võime suhelda Iraaniga
ja edastada neile sõnumeid, kui see on USA huvides.
Me ei täpsusta sõnumite detaile või edastusmeetodeid,
kuid usume jätkuvalt, et diplomaatia on parim viis
kontrollitavalt ja püsivalt tagada, et Iraan kunagi tuumarelva ei saa.
Pärast seda, kui Türgi president Recep Tayyip Erdogan
ei suutnud koguda presidendivalimiste esimeses voorus
otsustavat häälteenamust, teatas riigi valimiskomisjon
tema vaieldamatust võidust eilses teises hääletusvoorus.
On selgunud, et hr Recep Tayip Erdogan
sai kogu riigi häältearvust 51.91 %
ja hr Kemal Kilicdaroglu sai 48.09 %.
Kui tema rivaal aktsepteeris kaotust,
kuulutas Erdogan plaane parandada lõhed rahva seas.
Osa rahvalt saadud vastutusest
on mitte olla kellegi peale vihased, kibestunud.
Nüüd on aeg panna kõrvale kõik vaidlused ja konfliktid
valimiste teemal
ning ühineda rahvuslike eesmärkide ja unistuste ümber.
Aitäh, et vaatasite TV7 Iisraeli Uudiseid!
Kui meie saated teid õnnistavad, kaaluge nende rahalist toetamist.
See aitab meie tegevust Jeruusalemmas jätkata.
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri